# Litér Község Önkormányzat Képviselőtestületének

**8/2016. (VI.30.) önkormányzati rendelete**

**a hulladékgazdálkodási közszolgáltatás igénybevételének rendjéről,**

**valamint a közterületek tisztántartásáról szóló**

**9/2015. (V.4.) önkormányzati rendelet módosításáról**

Litér Község Önkormányzatának Képviselőtestülete *a hulladékról* szóló 2012. évi CLXXXV. törvény 88. § (4) bekezdés a) és c) pontjában kapott felhatalmazás alapján, a *Magyarország helyi önkormányzatairól* szóló 2011. évi CLXXXIX. törvény 13. § (1) bekezdés 19. pontjában meghatározott feladatkörében eljárva, a környezet védelmének általános szabályairól szóló 1995.évi LIII. törvény 48.§ (3) bekezdésében biztosított véleményezési jogkörében eljáró Fejér Megyei Kormányhivatal Környezetvédelmi és Természetvédelmi Főosztálya véleményének kikérésével a következőt rendeli el:

1. § Litér Község Önkormányzat Képviselő-testületének a hulladékgazdálkodási közszolgáltatás igénybevételének rendjéről, valamint a közterületek tisztántartásáról szóló 9/2015. (V.4.) önkormányzati rendelete (a továbbiakban: Rendelet) 4.§ (2) bekezdése helyébe a következő rendelkezés lép:

(2) Az ingatlanhasználó az ingatlanon keletkező hulladék térfogatának megfelelő, de lakó-ingatlanonként legalább egyedül és életvitelszerűen használó személy 60 liter/hét hulladék mennyiségére köteles a Közszolgáltatóval szerződést kötni.

2.§ A Rendelet 8. § (2) bekezdése helyébe a következő rendelkezés lép:

„(2) A közszolgáltatás díját a Nemzeti Hulladékgazdálkodási Koordináló és Vagyonkezelő Zrt. (a továbbiakban: Koordináló szerv) által kiállított számla ellenében a Koordináló szerv részére kell megfizetni, a Koordináló szerv jogszabályban meghatározott számlázási ütemezése szerint.”

3. § A Rendelet 8. §-a a következő (3) bekezdéssel egészül ki:

„(3) A Koordináló szerv a Közszolgáltató részére a közszolgáltatási szerződésben rögzített feladatainak ellátásáért szolgáltatási díjat fizet.”

3. § A Rendelet 9. § (1) bekezdése hatályon kívül helyezésre kerül.

4. § A Rendelet 9. § (3) bekezdése helyébe a következő rendelkezés lép:

„(3) A közszolgáltatás keretében keletkező, 2016. április 1. utáni teljesítéshez kapcsolódó kintlevőségeket a Koordináló szerv kezeli.”

5. § A Rendelet 16. §-a hatályon kívül helyezésre kerül.

6. § Jelen rendelet a kihirdetés napját követő nap lép hatályba.

 Szedlák Attila Bencze Éva

 polgármester jegyző

Indoklás és hatástanulmány

# Litér Község Önkormányzat Képviselőtestületének

**a hulladékgazdálkodási közszolgáltatás igénybevételének rendjéről,**

**valamint a közterületek tisztántartásáról szóló**

**8/2016. (VI.30.) önkormányzati rendeletéhez**

**Általános indokolás**

Az Önkormányzat rendeletalkotási kötelezettsége a hulladékrólszóló 2012. évi CLXXXV. törvény (a továbbiakban: Ht.) 88. § (4) bekezdés a) és c) pontjában kapott felhatalmazásán alapul, továbbá a Ht. 35 §-a tartalmazza, hogy mit kell a rendeletnek tartalmaznia.

Litér Község Önkormányzat Képviselő-testülete 9/2015. (V.4.) önkormányzati rendeletével tett eleget ezen kötelezettségének.

A megváltozott hulladékgazdálkodásról szóló 2012. évi CLXXXV. törvény (a továbbiakban: Ht.) 92/B § (2) bekezdése szerint:

„Az önkormányzatok 2016. június 30-ig módosítják a közszolgáltatási szerződéseiket oly módon, hogy azokból törlésre kerül a közszolgáltatási díjbeszedés és a kintlévőség-kezelés, valamint rögzítésre kerül, hogy a közszolgáltató részére a Koordináló szerv a közszolgáltatási szerződésben rögzített feladataiért szolgáltatási díjat fizet.”

A rendelet a Ht-ben foglaltakban előírt módosításokat tartalmazza, mely a közszolgáltatás igénybevételét, illetve a közszolgáltatás rendjét és módját nem érinti, a változások főként a díjfizetés módját és a kintlevőségek kezelését érintik, a felsőbb jogszabályban előírtak szerint.

**Részletes indokolás**

1.§ E § tartalmazza a szolgáltatást igénybevevők részére a 60 l-es gyűjtőedény igénybevételi lehetőségét

2. § E § tartalmazza, hogy a közszolgálati díjat a Nemzeti Hulladékgazdálkodási Koordináló és Vagyonkezelő Zártkörűen Működő Részvénytársaság (a továbbiakban: Koordináló szerv) részére kell megfizetni.

3. § E §-ban került rögzítésre, hogy a Koordináló szerv a Közszolgáltató részére a közszolgáltatás ellátásáért szolgáltatási díjat fizet.

4. § E §-ban törlésre került a havi számlázásra vonatkozó rendelkezés.

5. § E § rendelkezik a 2016. április 1. napja utáni kintlevőségek kezeléséről.

6. § E §-ban törlésre került a közszolgáltató adatvédelmi, adatkezelési kötelezettségeire vonatkozó rendelkezés.

7. § A rendelet hatályba léptetéséről rendelkezik.

**Hatásvizsgálat**

Társadalmi, gazdasági hatás:

A Koordináló szerv létrehozásának célja, a rezsicsökkentés eredményeinek megőrzése mellett a közszolgáltatók költségeinek megtérítésével működésük fenntartható pályára állítása, egy egységes, nonprofit működésű közszolgáltatási rendszerben, valamint a költséghatékony működés megteremtése.

Gazdasági hatása a kormányzat árpolitikájának függvénye.

Költségvetési hatás:

Sem az Önkormányzatra, sem az ingatlanhasználókra nem jelent nagyobb anyagi terhet.

Környezeti, egészségi következmények:

Mind rövid, mind pedig hosszú távon hatást gyakorol a természetes és épített környezet védelmére, célja a keletkezett hulladékmennyiség csökkentése, újrahasznosítása, és a környezetkímélő ártalmatlanítás.

Adminisztratív terheket befolyásoló hatás:

Az önkormányzatra jelentősebb adminisztratív terheket nem ró. A rendelet alkalmazásához szükséges személyi, szervezeti és tárgyi feltételek rendelkezésre állnak.